

**Kodi i Etikës dhe Sjelljes**

**Qendra “Faktoje”**

**Neni 1**

Ky dokument rregullon vlerat dhe standardet e Qendrës “Faktoje”, të gjithë anëtarëve, dhe stafit të angazhuar të saj, me orar të plotë, të pjesshëm, për periudha të shkurtra (apo kontrata shërbimi)

**Etika**

**Neni 2**

Vlerat e integritetit, transparencës dhe llogaridhënies do të udhëheqin punën tonë. Prandaj, ne angazhohemi:

* Të jemi të hapur, të ndershëm dhe të përgjegjshëm në marrëdhëniet me njëri-tjetrin dhe me të gjithë ata me të cilët punojmë.
* Të hartojmë raporte të sakta mbi punën dhe aktivitetet e organizatës (ose palëve me të cilat punojmë) brenda afateve të përcaktuara nga stafi drejtues.
* Të jemi të ndershëm dhe të paanshëm në trajtimin e palëve;
* Të artikulojmë qëndrimin tonë sa here vihemi në dijeni të ndonjë konflikt interesi;
* Të kërkojmë dhe të tregojmë përgjegjësi, llogaridhënie dhe besueshmëri;
* Të mos keqadministrojmë pasuritë apo të abuzojmë me privilegje;
* Të mos komprometojmë integritetin tonë personal dhe të Qendrës apo të diskreditojmë Qendrën “Faktoje”.

**Neni 3**

Mbështesim vlerat e pavarësisë, guximit dhe përgjegjësisë. Ndaj, ne angazhohemi:

Që Gazetaret e Faktojes të jene te pavarur ne qendrimet e tyre politike, duke I qendruar besnike fakteve, transparences, kodit te  Gazetareve . – Gazetarët duhet të jënë të pavarur dhe jo politikë në punën e tyre dhe në përzgjedhjen e fakteve

Faktoje kerkon te shmanget përfshirja në procese politike, çështje pune dhe konteste në mes palëve të treta që shkon përtej qëllimeve të gazetarisë së përgjegjshme në përgjithësi dhe atë të verifikimit të fakteve në veçanti.

* Të pranojmë vetëm fonde që nuk e komprometojnë qëllimin tonë për të adresuar lirisht çështjet, në mënyrë të paanshme dhe objektive dhe që nuk dëmtojnë pavarësinë, profesionalizmin dhe identitetin tonë;
* Të ruajmë pavarësinë tonë dhe t’i rezistojmë kushtëzimeve që mund të komprometojnë parimet e gazetarisë;
* Të promovojmë kulturën e vetëvlerësimit dhe të kryejmë vlerësime të rregullta të performancës për të monitoruar rezultatet e punës tonë;

Të jemi të hapur për ndryshim konstruktiv dhe përmirësim të vazhdueshëm;

**Neni 4**

Ne do të përpiqemi të ndikojmë në rritjen e cilësisë dhe kapaciteteve tona profesionale në mënyrë që të përballojmë programet dhe projektet që do të ndërmarrë Qendra “Faktoje”. Ndaj angazhohemi:

* Të sigurojmë qasje të barabartë për të gjithë në përfitimet që sjellin projektet që ndërmerr Qendra “Faktoje”, pavarësisht nga mosha, gjinia, kombësia, feja, etnia, apo bindjet politike;
* Të përmirësojmë vazhdimisht cilësinë e projekteve të ndërmarra nga Qendra “Faktoje”, të përpiqemi t’i përmbushim objektivat brenda afateve të përcaktuara.
* Të bazojmë punën tonë në analiza objektive e profesionale dhe në punë kërkimore të standardeve të larta;
* Të promovojmë përfshirjen e publikut dhe edukimin e tij, ngritjen e kapaciteteve për përfituesit duke i bërë të vetëdijshëm për të drejtat dhe detyrimet e tyre;
* Të planifikojmë, dizenjojmë, zbatojmë, monitorojmë dhe vlerësojmë programet dhe projektet e Qendres me gjithëpërfshirjen e grupeve të interesit.
* Të nxisim projekte të qëndrueshme duke zhvilluar dhe rritur brandin e qendres
* Të informojmë dhe të edukojmë audiencën duke trajtuar çështje dhe problematika me impakt dhe në interesin publik.

**Neni 5**

Mbështesim vlerat e qeverisjes së mirë dhe demokracisë së brendshme.

Prandaj angazhohemi:

* Të bazojmë të gjitha vendimet tona në fakte dhe logjikë;
* Të shmangim dominimin dhe burokracinë, duke krijuar kështu një klimë të favorshme për demokracinë e brendshme;
* Të respektojmë marrëveshjet dhe politikat e përbashkëta me organizatat homologe brenda dhe jashtë vendit.
* Të zhvillojmë politika, procedura dhe sisteme të efektshme dhe në interes të qendres “Faktoje”;
* Të lejojmë palët e interesuara të kenë qasje në raportet e Qendres mbi progresin e projekteve dhe deklaratat financiare;
* T’i bindemi statutit të Qendres dhe akteve nën-ligjore që përcaktojnë misionin, objektivat dhe strukturën organizative të “Faktoje”;
* Të zbatojmë kulturën e marrëveshjeve me shkrim për të gjitha çështjet e rëndësishme administrative, operacionale dhe financiare;

Të zbatojmë procedura të përshtatshme financiare dhe sisteme të kontabilitetit, për të rregulluar praktikat tona financiare;

* Të nxisim rritjen e kapaciteteve të brendshme dhe trajnimin, gjithnjë duke pasur si përparësi përmirësimin e punës së “Faktoje”;
* Të promovojmë dhe përmirësojmë në mënyrë profesionale imazhin e Qendres “Faktoje” në publik.

**Neni 6**

Mbështesim garantimin e frymës së respektit të ndërsjellë, solidaritetit, gjithëpërfshirjes dhe bashkëpunimit.

Ndaj angazhohemi:

* Të vlerësojmë kulturën, traditën, vlerat, dinjitetin dhe identitetin e anëtarëve, stafit dhe komunitetit të cilit i përkasim;
* Të respektojmë politikat kundër ngacmimit dhe diskriminimit;
* Të ruajmë respektin e ndërsjellë dhe mirësjelljen mes anëtarëve të Qendres dhe stafit;
* Të komunikojmë dhe konsultojmë me njëri-tjetrin haptazi dhe në një mënyrë që ndihmon secilin prej nesh të përmbushë detyrat dhe përgjegjësitë brenda Qendres me ndërshmëri, besnikëri dhe efikasitet;
* Të shkëmbejmë ide dhe përvoja me anëtarët dhe organizatat partnere;
* Të inkurajojmë shkëmbimin e informacionit dhe burimeve;
* Të inkurajojmë punën në ekip, frymën e bashkëpunimi dhe reciprocitetin mes anëtarëve të Qendres dhe grupeve të interesit;
* Të promovojmë rritjen e kapaciteteve mes stafit;
* Të zgjidhim konfliktet brenda stafit me mirëkuptim dhe bazuar në Kodin e Etikës dhe rregulloren e brendshme. Të shmangim konfrontime të hapura;
* Të mësojmë nga njëri-tjetri dhe të ruajmë e respektojmë kulturën dinamike.

**Neni 7**

Ndjenja e drejtësisë dhe paanshmërisë duhet të udhëheqë punën tonë. Ndaj ne angazhohemi:

* Të ushtrojmë dhe promovojmë drejtësi dhe barazi në të gjitha veprimtaritë e Qendres “Faktoje”, kur kemi të bëjmë me komunitetet, partnerët dhe publikun në përgjithësi;
* Të udhëhiqemi nga parimet e Deklaratës Universale të të drejtave të njeriut;
* Të respektojmë dhe promovojmë të drejtat e kategorive vulnerabël
* Të respektojmë dhe të inkurajojmë respektimin e të drejtave dhe lirive themelore.

**Kodi I sjelljes**

**Neni 8**

Ruajtja e interesave të Qendres “Faktoje” dhe imazhit të saj, janë një detyrim për të gjithë anëtarët e saj, ndaj si të tilla duhet të ruhen dhe mbrohen në vijimësi.

**Neni 9**

Anëtarët e Qendres “Faktoje” duhet t’i kushtojnë kujdes dhe vëmendje nevojave dhe interesave të publikut. Çdo informacion është detyrim të mbahet konfidencial sa herë që kërkohet.

**Neni 10**

Të gjitha të dhënat/raportet e punës së “Faktoje” konsiderohen konfidenciale, përveç atyre të hartuara dhe destinuara të bëhen publike për audiencën ose per palë të treta, ose në rast kur kjo kërkohet nga autoritetet ligjore apo palët kontraktuese. Për këtë qëllim, çdo person në marrëdhënie kontraktuale me qendren “Faktoje” nënshkruan Deklaratën e Konfidencialitetit, që është pjesë integrale e Kodit (Shtojca 1).

Informacionet që kanë lidhje me “Faktoje” mund të bëhen publike vetëm nga personat e autorizuar nga kjo Qendër.

Ndalohet përhapja e informacioneve të rreme apo që cënojnë interesat dhe imazhin e “Faktoje”. Për këtë qëllim, çdo person në marrëdhënie kontraktuale me “Faktoje”, nënshkruan Deklaratën e Parimeve (Shtojca 2).

Stafi i Qendres “Faktoje” nuk duhet të përdorë asnjë informacion që ka lidhje me veprimtarinë e Qendres, apo informacion konfidencial, për interes personal.

**Neni 11**

Asnjë informacion, diskutim apo veprim që ka lidhje me veprimtarinë e brendshme të “Faktoje” nuk duhet të diskutohet tjetërkund përveçse në forumet e krijuara posaçërisht dhe autorizuara nga menaxhmenti për këtë qëllim, siç janë mbledhjet apo takimet e redaksisë, mbledhja e Bordit Drejtues, departamenteve të ndryshme, diskutimet direkte me menaxherët e linjës apo Drejtorin e Qendres “Faktoje”.

**Neni 12**

Stafi duhet të ruajë qasje profesionale gjatë kontakteve me të gjithë përfituesit dhe palët e treta.

Çdo marrëdhënie personale me stafin e “Faktoje”, përfituesve ose palëve tjera të treta të interesuara, që shkon përtej marrëdhënieve profesionale (raportet familjare, miqësore dhe intime) duhet të deklarohet, për t’u mbrojtur nga konflikti i interesit.

Marrëdhëniet personale mes stafit, përtej marrëdhënieve profesionale (raportet familjare, miqësore dhe intime) e sidomos rastet kur një nga personat e përfshirë është në pozitë menaxheriale (drejtuese) apo me ndikim në organizatë, konsiderohen si të papërshtatshme.

Marrëdhënie të tilla personale përfundimisht mund të shkaktojnë vështirësi në vendin e punës dhe mund të krijojnë konflikte e cënojnë mbarëvajtjen e procesit të punës.

Në rast se një marrëdhënie e tillë ekziston apo zhvillohet gjatë kohës së punës në “Faktoje”, ajo duhet t’u bëhet e ditur anëtarëve të Qendres.“ Te dy personat e perfshire ne nje lidhje intime, duhet te deklarojne se kjo lidhje eshte mbi vullnetin e tyre te lire dhe nuk ka vend per asnje pretendim me natyre abuzive, shtrenguese, kercenuese, apo cdo pretendim tjeter qe do te bente shkak per zbatimin e Kodit Penal ne lidhje me veprat me natyre seksuale, per asnjerin prej tyre, per te qene ne nje lidhje, si nga secili prej tyre ndaj tjetrit ashtu edhe nga organizata, partneret, donatoret etj.”

Në raste të tilla, personat e përfshirë duhet të njoftojnë Burimet Njerëzore dhe Menaxherin e linjës brenda 7 ditëve të punës.

Drejtori ekzekutiv (menaxherial) i “Faktoje” vendos, në rast se një nga personat e përfshirë në raport personal, që shkon përtej marrëdhënieve profesionale (raportet familjare, miqësore dhe intime) nëse duhet të ndryshoje pozicionin brenda organizatës.

**Neni 13**

Kritikat ndaj punës së organizatave të tjera në prani të palëve të treta duhet të shmangen, për aq sa është e mundur. Kritika të tilla nuk duhet të kenë qëllime dashakeqe.

**Neni 14**

Stafi i “Faktoje” duhet të shërbejë si model pozitiv për kolegët dhe vartësit e tyre, si dhe për përfituesit dhe palët e treta të interesuara.

**Neni 15**

Vendimmarrja e Qendres “Faktoje” i takon zinxhirit komandues, i cili duhet respektuar që nga momenti i firmosjes së kontratës dhe këtij Kodi të etikës dhe mirësjelljes.

**Neni 16**

Kodi I etikës dhe i sjelljes duhet të pranohet nga të gjithë bashkëpunëtorët, konsulentët, Bordi drejtues, etj. që janë të përfshirë në punën e “Faktoje”

Personat në pozita menaxhuese duhet të trajtojnë në mënyrë të barabartë të gjithë anëtarët e organizatës dhe duhet të shpërndajnë detyrat në bazë të përshkrimit të punës dhe kontratave, duke u bazuar në rezultatet e arritura sipas performancës. Stafi duhet inkurajuar dhe shpërblyer sipas kontrates se punespër suksesin, sa herë është e mundur, por edhe duhet t’i tërhiqet vërejtja për gabimet, brenda kornizës procedurale.

**Neni 17**

Stafi duhet të pranojë vetëm detyrat për të cilat janë plotësisht të aftë dhe të kualifikuar për t’i përmbushur, sipas përcaktimeve të kontratës së firmosur.

I gjithë stafi duhet të respektojë orarin e punës; të përmbushë detyrat me përgjegjësi dhe profesionalizëm maksimal; të prodhojë raportet e kërkuara të punës; të respektojë udhëzimet që kanë të bëjnë me punën dhe të marrin të gjithë hapat e mundshëm në marrëveshje me drejtuesit, për të përmirësuar veten profesionalisht.

**Neni 18**

I gjithë stafi është i detyruar të jetë i kujdesshëm ndaj hapësirave, pajisjeve dhe materialeve të “Faktoje”, duke i kushtuar vëmendje të veçantë trajtimit të pajisjeve teknike.

**Neni 19**

I gjithë stafi duhet t’i përgjigjet telefonatave të punës, e-mailave dhe faksit me çdo kusht. Të gjitha format e komunikimit me shkrim dhe prezantimet publike, duhet të mbajnë versionin e miratuar të logos së Qendres “Faktoje”.

**Neni 20**

Stafi nuk duhet të ngrejë pritshmëri të paarsyeshme në mesin e të punësuarve të “Faktoje”, përfituesve, donatorëve ose palëve të treta të interesuara.

**Neni 21**

Stafi duhet të refuzojë çdo ofertë për kompensim ose përfitim financiar nga përfituesit ose palët e treta që nuk janë pjesë integrale e buxhetit apo kontratës me të cilën është pajtuar anëtari përkatës i stafit.

**Shmangia e diskriminimit**

**Neni 22**

Kjo politikë rregullon ruajtjen e një mjedisi të sigurt pune nga të gjitha format e diskriminimit. Të gjithë aplikantët për pozicionet e hapura të punës do të kenë mundësi të barabarta punësimi dhe të gjithë punonjësit do të kenë mundësi të barabarta për promovim në fushat e tyre përkatëse të punës.

**Neni 23**

“Faktoje” ofron mundësi të barabarta për të gjithë të punësuarit e saj dhe aplikantët, pavarësisht nga raca, gjinia, feja, mosha, gjendja civile, seksi***,*** rekrutim, punësim, emërim, transferim, ngritje në detyrë, ulje në detyrë, mundësi trajnimi, pushim nga puna, ofrim të shërbimeve, pagë, vlerësim, përfitim, kompensim dhe masa tjera të stafit.

**Neni 24**

“Faktoje” angazhohet të mos diskriminojë asnjë punonjës ose kandidat për shkak të paaftësisë së tij pavarësisht pozicionit për të cilën ka aplikuar.

**Neni 25**

Çdo person, punonjës ose kandidat i cili beson se ka qenë i diskriminuar duhet të ankohet te *nëpunësi, përgjegjësi, personi* prane Burimeve Njerëzore. Ankesat mund të dorëzohen në formë të shkruar ose personalisht***.*** Ankuesi do të njoftohet për çdo hetim apo masa të ndërmarra për zgjidhjen e problemit.

**Neni 26**

“Faktoje” nuk do të tolerojë asnjë lloj diskriminimi dhe do të ndërmarrë masat e nevojshme, përfshirë edhe pushimin nga puna, ndaj çdo personi që vërtetohet se ka shkelur këtë politikë.

**Neni 27**

“Faktoje” nuk do të diskriminojë ndonjë person që reagon ose akuzon bazuar në prova konkrete për punësim të paligjshëm ose diskriminim, dëshmon, ndihmon apo merr pjesë në çfarëdo forme të procedurës hetimore, apo seancë që ka të bëjë me procedurat e punësimit.

**Neni 28**

**“Organizata Faktoje inkurajon te gjithe punemarresit, bashkepunetoret etj, qe te reagojne ne perputhje me Kodin Penal te Shqiperise, nese vleresojne se jane subjekt i ngacmimeve seksuale.**

Ngacmimi seksual nuk do të tolerohet në organizatën “FAKTOJE”

Për nevojat e këtyre politikave, "ngacmimi" është përkufizuar si sjellje përmes shikimit, verbale, ose fizike e cila ka për qëllim që në mënyrë të paarsyeshme, të ndërhyjë në performancën e punës së një individi ose të krijojë mjedis kërcënues, armiqësor ose ofendues në punë.

"Ngacmimi seksual", është përkufizuar si çdo afrim i padëshirueshëm seksual, kërkesa për favore seksuale, ose sjellje të tjera verbale apo fizike të natyrës seksuale me të njëjtin qëllim ose efekt. Kjo mund të përfshijë por nuk kufizohet në:

* Emrat abuzivë, fyerjet, shakatë e këqija apo komentet diskredituese, ngacmimet seksuale të padëshiruara, ftesat apo komentet;
* Shikimet sugjestionuese, gjeste seksuale, shfaqja e objekteve ose fotografive përçmuese dhe/ose seksualisht sugjestive;
* Sulmet, pengimi apo bllokimi i lëvizjes, prekjet apo kontaktet e padëshiruara fizike drejt seksit të një individi ose ndonjë statusi tjetër të mbrojtur;
* Kërcënimet dhe kërkesat për t'iu nënshtruar kërkesave seksuale si kusht për vazhdim të punësimit, ose për të shmangur humbje tjera, ofertat, ose benefite të tjera nga punësimi në këmbim të favoreve seksuale, ose kërcënimet për ndëshkim pas refuzimit të ngacmimeve seksuale;
* Hakmarrje nëse raportohet ose kërcënohet të raportohet ngacmimi.
* Joshjet seksuale të një zyrtari i cili është në një pozitë për të ndikuar në kushtet e karrierës apo punësimin e atij që i drejtohen joshjet e tilla, do të rezultojë me ndërprerje të menjëhershme të punësimit, pasuar nga ndjekja e procedurave të duhura hetimore.

**Neni 29**

“Faktoje” angazhohet të mbrojë stafin e saj sa më shumë të jetë e mundur nga ngacmimet që vijnë nga palët e treta.

**Neni 30**

Çdo pjesëtar i stafit i cili mendon se ai/ajo ka qenë i/e ngacmuar ose diskriminuar në përputhje me përkufizimet e këtij kodi, inkurajohet që menjëherë të marrë masa për të zgjidhur problemin, sa më parë që është e mundur dhe të informojë shkelësin në mënyrë direkte dhe të vendosur se sjelljet e tij/saj janë të pavenda. Nëse qasja jo formale nuk realizohet apo rezulton në moszgjidhjen e problemit, stafi i prekur mund të kontaktojë menaxherin e drejteperdrejte ose personin e Burimeve Njerëzore.

Në raste të tilla, Zyrtari i Burimeve Njerëzore, së pari tenton të adresojë problemin menjëherë tek pala e përfshirë, i tërheq vëmendjen shkelësit të supozuar dhe i kërkon të ndalë menjëherë sjelljet e pavenda. Kur as kjo nuk ka efekt dhe ankuesi pretendon se shkelja vazhdon, atëherë, formohet një komision Ad Hoc (I përkohshëm) për hetime që caktohet për këtë qëllim e që do të hetojë çështjen pa u vonuar. Ky komision duhet të hartojë një raport të hollësishëm me rekomandimet e nevojshme, duke përfshirë masat disiplinore të cilat mund të varirojnë nga paralajmërimi verbal ose me shkrim deri në shkarkim, në rast të shkeljeve të rënda ose të përsëritura.

Nëse ankesa rezulton e rreme ose me qëllime keqdashëse, komisioni mund të mbyllë procedurat menjëherë dhe rrjedhimisht të hapë procedurë kundër individit që bën ankesë bazuar mbi dëshmi të rreme.

Nëse stafi është i bindur se ankesa e tij apo saj nuk është trajtuar siç duhet, ai apo ajo mund t'i shkruajë kryetarit të Bordit drejtues të “Faktoje”.

**Neni 31**

Çdo i punësuar i cili ngacmon kolegun do t'i nënshtrohet procedurave disiplinore, duke përfshirë paralajmërimin, pezullimin ose shkarkimin nga puna. Të gjithë ngacmuesit mbajnë përgjegjësi ligjore.

**Neni 32**

Çdo menaxher është përgjegjës për zbatimin e këtyre politikave në departamentin e tij/saj.

**Politikat mbi Konfliktin e Interesit**

**Neni 33**

Çdo person i lidhur me Qendren “Faktoje” duhet të shmangë çdo konflikt interesi real ose të perceptuar si të tillë (duke e hequr nga çdo vendimmarrje apo votim mbi çështjet që janë subjekt i një konflikti të mundshëm të interesit) dhe haptazi të deklarojnë ndonjë konflikt potencial ose real të interesit, i cili lind si rezultat i lidhjes së tij/saj me “Faktoje”.

Anëtarët e Bordit Drejtues dhe stafi janë të detyruar të deklarojnë lidhjet e tyre personale ose profesionale me ndonjë nga organizatat ose kompanitë me të cilat “Faktoje” bashkëpunon ose ka marrëveshje (Shtojca 3).

**Neni 34**

“Faktoje” nuk mund të blejë mallra apo shërbime nga kompanitë ku anëtarët e Bordit Drejtues ose të punësuarit apo familjarët e tyre janë pronarë ose bashkë-pronarë. Anëtarët e familjes përfshijnë prindërit, vëllezërit, motrat, bashkëshortët dhe fëmijët.

**Neni 35**

Anëtarët e bordit drejtues të “Faktoje” nuk lejohen të përfitojnë financiarisht apo materialisht nga angazhimi i tyre, përveç rimbursimit të shpenzimeve që ndërlidhen me aktivitetet e angazhimit të tyre. Këto kosto mund të përfshijnë udhëtimin, drekat, thirrjet telefonike, dhe faksin.

**Neni 36**

Mosrespektimi i politikave të lartpërmendura mbi konfliktin e interesit do të shoqërohet me masa disiplinore për anëtarët e Bordit dhe stafit. Çdo konflikt i mundshëm interesi duhet të raportohet dhe të përcaktohen masat e duhura disiplinore ndaj anëtarit përkatës të Bordit drejtues apo stafit.

**Neni 37**

Konfliktet e mundshme të interesit duhet të identifikohen dhe të deklarohen nga personi i përfshirë në ndonjë konflikt potencial, ose nga anëtarët e tjerë të “Faktoje”, sapo të mësojnë për konfliktin në fjalë.

Deklarimi ose raportimi i tillë duhet bërë te Burimet Njerëzore të “Faktoje”, menaxheri i linjës ose Drejtori Ekzekutiv.

Vlerësimi i një konflikti të mundshëm të interesit duhet të bëhet nga Drejtori Ekzekutiv dhe Bordi Drejtues I “Faktoje”. Vlerësimi mund të përcaktojë mungesën e konfliktit të interesit, ose mund të çojë në përfundimin: (I) se personi përkatës nuk duhet të vazhdojë më tej (II) ai/ajo duhet të tërhiqen nga pjesëmarrja në vendimmarrjen e “Faktoje” apo çfarëdo organizate tjetër anëtare të saj që lidhet me çështjen e konfliktit.

Drejtori dhe menaxherët e “Faktoje” janë përgjegjës të sigurohen që të gjithë personat që lidhen me aktivitetet e organizatës janë të vetëdijshëm për politikat dhe procedurat që kanë të bëjnë me konfliktin e interesit.

Unë, i/e nënshkruari/a. (shkruaj emrin dhe

mbiemrin e plotë),

përmes këtij nënshkrimi konfirmoj që kam lexuar dhe kuptuar Kodin e etikës dhe mirësjelljes së “Faktoje” dhe do të ushtroj përgjegjësitë e mia në përputhje me këto rregulla.

Shkelja e këtyre rregullave paraqet bazë për shkarkimin tim të menjëhershëm.

\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_

**Burimet Njerëzore**

**Punonjësi**

**Data:**

**Data:**